В очакване на сила - Елате, жадни Макс Лукадо\nЕлате, жадни Макс Лукадо\nРъкавици за Бога\nВ очакване на сила\nПотулено като грапавина под легло от рози в разказа на Матей е следното разкритие: „Единадесетте ученици отидоха в Галилея, на хълма, където Иисус им определи. И като Го видяха, Му се поклониха; а някои се усъмниха" (Матей 28:16-17, курсивът мой). Трите години спектакъл от чудеса не са им достатъчни. Нито пък четиридесетдневният Следвъзкресенски лагер. Виждали са как той опразва гробове и диктува посоките на вятъра. И все пак се усъмняват.\nНе може да бъде. Че кой друг би го познавал по-добре от тях? Задайте им някакъв въпрос по христология. Давайте. Питайте ги каквото и да е. Дали си е тананикал, докато е вървял по прашните пътища? Как се е молил преди хранене? Заповядвал ли е на бурите и насън? И ако го е правел, дали бурите и тогава са се покорявали? Единадесетте знаят. Те лично познават кой е Христос.\nНякои от тях лично са наблюдавали и мъченията на Христос. Йоан е замижавал при всеки удар на чука. Мария е плакала, докато синът й е викал от болка. Били са достатъчно близо дори да бъдат опръскани от кръвта му. Затова добре помнят страданията му. А когато настъпва моментът да приготвят тялото за погребение, точно те са го извършили.\nТе са и първите, които пристъпват неуверено край опразнената гробница. Петър е докосвал хладните каменни стени. Тома се е взирал в дланите на Исус като хиромант. И в продължение на четиридесет дни Христос ги е поучавал. Цели четиридесет дни! Можете ли да си представите да бъдете на шестседмичен семинар с преподавател, който е бил мъртъв? „Разкажи ни пак! Как точно се завърна от отвъдното?"\nЛично тренирани от Христос. Свидетели на най-преломните моменти в човешката история. Сигурно вече би трябвало да са готови. Но очевидно те не са. „А някои от тях все още се съмняваха" (17 ст., ЖТ).\nВъпросите жужат като селски мухи. Дори след хиляди разговори край лагерни огньове и след като дневниците им са изпълнени с главозамайващи преживявания, някои от тях все още изпитват съмнения. Все още се дърпат: „Не съм напълно убеден."\nКакво да ги прави Исус такива хора? Много хубав въпрос. Какво можеш да ги правиш хора, които тъпчат на едно място, закачени за фразата „все още"?\n„Все още се притеснявам."\n„Все още си клюкаря."\n„Все още бракът ми не е наред."\n„Все още се разкъсвам между чашката и богослужението."\n„Все още скърцам със зъби, когато ми се обади бившият ми приятел."\nСтранна е утехата, която намираме в остатъчните съмнения у единайсетте. А я търсим, понеже и ние си имаме свой набор от колебания. Какъв е отговорът на Христос за всичко това? Има ли нещо, което той ще иска да каже на затъналите в тресавището „все още"?\nКатегорично, има! Сигурно напътствията му ще ви изненадат. Същото, което той казва на единайсетте, казва и на нас. „Не напускайте Йерусалим все още. Изчакайте тук, докато Отец не ви даде Светия Дух, както съм ви обещал" (Деяния 1:4, СЕУ).\nКакво казва Исус на съмняващите се ученици? „Изчакайте." Преди да се пръснете, притихнете за малко. Преди да тръгнете, поседнете. „Останете тук, в града, докато Светият Дух не дойде и не ви изпълни със сила от небето" (Лука 24:49, ).\nКоето и правят. „Те се събираха в горната стая на къщата, където живееха тогава... Всички те се събираха редовно за молитва заедно с майката на Исус Мария, няколко други жени и братята на Исус" (Деяния 1:13-14, ЩТ).\nИмат достатъчно причини да се махнат оттам. Някои си имат отговорности в бизнеса, други - на фермата. Освен това същите войници, които са екзекутирали Исус, все още обикалят по улиците на Йерусалим. Предостатъчно основания да изоставят тайната квартира и да се пръснат всеки откъдето е. Но те остават. И то остават всички заедно.\n„Те се събираха редовно." Представете си 120 души, натъпкани в една къща. Колко ли потенциални конфликти могат да се зародят в такава група? Та те са като буре с барут. Натанаил ще гледа Петър на кръв, загдето се е отрекъл от Христос край огъня. Но Петър поне е бил близо до огъня. Той би могъл да обвинява останалите, че са се пръснали. А жените на свой ред хвърлят искри към всички онези, които са си плюли на петите страхливо, вместо да съпроводят Учителя си до кръста. Конфликтите в горната стая са назрели. Мария може да поиска специално отношение. Кръвните братя на Исус също са там. Преди време те са се опитали да задържат Исус. Кой може да гарантира, че сега няма да се опитат да задържат и учениците му? А и жените, впрочем, какво търсят в горната стая? Това си е мъжко събрание. Кой ги е викал тук? Горчилка и гордост, мнимост и мнителност - стаята е потенциален аквариум за всевъзможни пререкания. Но никой не драсва клечката. Те остават заедно - и което е още по-важното, те се молят заедно.\n„Всички тези единодушно бяха в постоянна молитва" (14 ст., РИВ). Марк прибягва до същата гръцка дума, тук преведена „постоянна", за да опише как една лодка се е носела по вълните в очакване на Христос. По това време Учителят, проповядвайки на галилейското крайбрежие, е заръчал на последователите си да подготвят една ладия и да го чакат (Марк 3:9). Тогава лодката е била в постоянна готовност за идването на Христос. И сега същото се случва с горницата. Минава един ден. После втори. След това цяла седмица. От тяхна гледна точка това чакане може да продължи безкрайно. Но те не излизат от стаята. Вместо това предпочитат да останат в очакване на Исус.\nИ тогава изведнъж, дръжте се за стола, всичко се случва толкова бързо, че отначало никой не си дава сметка:\nВ деня на Петдесятница, седем седмици след възкресението на Исус, вярващите се бяха събрали заедно на едно място. И внезапно от небето долетя звук като рева на могъща вихрушка в небесата над тях и изпълни къщата, където се бяха събрали. После нещо като пламъци или огнени езици се появиха и застанаха над всекиго от тях. И всеки присъстващ се изпълни със Светия Дух (Деяния на апостолите 2:1-4,).\nКолебливците се превръщат в пророци. Петър започва да проповядва, хората се събират и Бог отваря портите пред най-великото движение в човешката история. И всичко това започва просто защото последователите на Христос са били готови да изпълнят едно нещо - да изчакат на указаното място за сила.\nНие обаче обмисляме надълго и нашироко дали си струва да последваме примера им. Че на кого му стига времето за чакане? Дори самата мисъл за това ни кара да пъшкаме от съклет. Обаче изчакването не е равносилно на бездействие. Напротив. То е заредено с много конкретно действие. Христос не ни призовава към лениво чакане, а към активно очакване. Разликата е значителна. Когато чакащ автобуса, обикновено не го правиш мързеливо и разсеяно. По-скоро очакваш с нетърпение, на пръсти, с надежда. По същия начин се очаква да очакваме и Бога. С трепет. С надежда. С ревност. Невероятни обещания са дадени на онези, които го правят така. „Онези, които чакат ГОСПОДА, ще подновят силата си, ще се издигат като орли. Ще тичат и няма да отслабнат, ще ходят и няма да се уморят" (Исая 40:31).\nНа всички онези, които все още се борят с нещо, Бог казва: „Очаквай ме." И то ме очаквай на указаното място. На нас Исус не е заръчвал да стоим в Йерусалим, но ни е казал да стоим в правдата, в истината, в спасението. „Ако не слушате гласа на ГОСПОДА и се бунтувате срещу ГОСПОДНАТА заповед, тогава ръката на ГОСПОДА ще бъде против вас, както беше против бащите ви" (I Царе 12:15). Изпълваш ли джоба си по непозволен начин? Предлагаш ли тялото си на някого, с когото не споделяш фамилно име и който не носи халката ти? Прилича ли устата ти на ниагарски водопад от сплетни? Ако съзнателно си застанал на автостоп в очакване на непозволени изкушения, помни следното. Оттук Бог няма да мине. По-добре отиди на автобусната спирка на послушанието. „Светият Дух... е подарък от Бога за онези, които му се покоряват" (Деяния 5:32, ТЕУ).\nИ докато го очаквате на указаното място, нека да е с подходящите хора. Дали Светият Дух ще благославя свадливи ученици? Според апостол Петър пререканията пречат на молитвите. Той казва на съпрузите: „Живейте със съпругите си в разбирателство. [...] По този начин нищо няма да препятства на молитвите ви" (I Петър 3:7, НСУ). Да очакваш Бога означава да изглаждаш конфликтите, да даваш прошка за обидите, да разрешаваш излишните словоборства. „Винаги поддържайте единството си в Светия Дух и се обвързвайте помежду си с мир" (Ефесяни 4:3, ЖТ).\nПреди няколко години си купихме един трамплин за задния двор на къщата. Една събота следобед видях как и трите ни дъщери скачат на него. Като всички нормални деца, и те понякога не се разбират помежду си. Този следобед обаче по някаква причина те бяха решили да бъдат първи приятелки. Докато една от тях скачаше, другите й ръкопляскаха. Ако някоя паднеше, другите й подаваха ръка. Усетих как гръдният ми кош се изпълва с гордост. И познайте какво направих няколко минути по-късно. Присъединих се към тях. Не устоях на изкушението. Тяхното разбирателство ме зарадва. Също както нашето разбирателство радва Христос. Той ни е дал обещание: „Когато двама-трима са се събрали заедно заради мен, бъдете сигурни, че и аз ще бъдат там" (Матей 18:20, М80).\nИскате ли да имате сила в живота си? Тя ще идва винаги, когато се стараете „да живеете в мир с всекиго, доколкото е възможно" (Римляни 12:18, ЖТ).\nЩе идва и когато се молите. В продължение на десетина дена последователите на Христос не престават да се молят. Тази десетдневна молитва плюс няколкоминутната проповед довеждат до спасяването на три хиляди души. Дали ние не обръщаме тенденцията? Предпочитаме да се молим няколко минути и после да проповядваме десет дена. Апостолите правят друго. Подобно на ладията, която е очаквала Христос, и те постоянстват в неговото присъствие дълги дни. Те устояват на указаното място за молитва.\nМнозина библейски автори пишат за това място. В послания към различни църкви ранните християни получават призиви:\n• да се молят без прекъсване (I Солунци 5:17);\n• винаги да бъдат в молитва (Римляни 12:12);\n• да се молят по всяко време и по всеки повод (Ефесяни 6:18).\nПомните ли наречието „постоянно", което описваше молитвената обстановка в йерусалимската горница? Една дума със същия корен се използва на друго място, за да опише и какви трябва да бъдат собствените ни молитви: „Постоянствайте в молитва и бдете в нея с благодарение" (Колосяни 4:2).\nТежичко ли ви звучи? Сигурно се питате: Работата ми не търпи отлагане. Децата ми очакват вечеря. Сметките ми няма кой друг да ги плати. Как тогава да си позволя лукса да стоя на едно и също място в молитва? Непрестанната молитва може да звучи като много сложно нещо. Но не е задължително да бъде такова.\nОпитайте следното. Променете представата си за молитвата. Възприемайте я не толкова като дейност за Бога, колкото като съзнание за Бога. Пробвайте да живеете с непрестанно съзнание за Божието присъствие. Когато чакате на опашка да застраховате колата си, си кажете: „Благодаря ти, Господи, че си тук." Докато пазарувате в зарзаватчийницата, изповядайте наум: „Приветствам присъствието ти, Царю мой." Докато миете чинии, пейте хвалебни песни на Създателя. Подобно нещо е практикувал известният автор брат Лорънс. Той обичал да нарича себе си „господар на тенджерите и тиганите". В своята книга „Практикуване на присъствието на Бога" той пише следното:\nЗа мен времето за работа не се различава от времето за молитва. И в целия шум и суета на кухненската стая, докато едновременно няколко души искат различни неща на висок глас, аз притежавам Бога със също толкова осезаем мир, колкото го изпитвам, когато съм на колене в блаженото тайнство на личната молитва.\nМакар и новобранец в Лигата на устойчивите молители, определено мога да кажа, че се наслаждавам в това приключение. Намирам голяма сила в провеждането на два вида разговори - с някого до мен и с Някого у мен. Откривам, че е напълно възможно едновременно и да изслушвам човека до мен, и да се моля за напътствие свише. Когато някой приятел ми споделя своя трудност, често тихичко се моля наум: „Боже, имам нужда от помощта ти сега." И Бог винаги ми отговаря. Освен това с всеки изминал ден все повече откривам удоволствието от това, да пия непосредствено от извора. Затова през целия ми ден, независимо с какво се занимавам, мислите ми са белязани от подобни изрази: „Напътствай ме, Татко. Прости ми тази мисъл, моля те. Закриляй дъщерите ми днес."\nИ една последна забележка. В йерусалимската горница е имало 120 ученици на Христос. Ако историците са прави, че по онова време в Палестина са обитавали към 4 млн. души, това означава, че в ранната църква по-малко от 1 на 30 000 души е бил християнин. Пък вижте само до какъв плод са довели техните усилия. Или да го кажем по-правилно, вижте само какъв плод е произвел Светият Дух в техния живот. Можем само да се чудим какво би се случило, ако и ние, които „все още" се борим с някои стари тежести, решим да постъпим като тях. Да очакваме Господа на указаното място.\nОСМА ГЛАВА. Ръкавици за Бога\nВие сте изключително доволни от новите си ръкавици. Предишните са били износени и изтънели. Не са ви пазели от студените зъби на зимата. Затова сте обикаляли магазините, докато не сте попаднали на тези. Колко чифта огледахте, преди да ги изберете? Десетки. А колко от тях пробвахте? Почти толкова. В края на краищата, каква би била ползата от ръкавици, които не ви харесват или не ви стават?\nИ накрая сте попаднали на тези. Продавачката е направила специален жест за вас. Бръкнала е под щанда и е извадила оттам тъкмо този чифт ръкавици, увити в гладък найлон. Платили сте за тях и на излизане от магазина сте разпечатали пликчето. И сега се отдалечавате по тротоара в тази мразовита утрин, подготвяйки се да си сложите новия аксесоар.\nИзваждате първата ръкавица от найлоновия плик, мушкате длан в топлата вълна и с огромна изненада откривате, че ръката ви не може да се намъкне вътре. Пръстите ви нямат достъп в топлите пръсти на ръкавицата! Всичките пет дупки са били зашити от някого! Фабрична грешка? Търговско недоглеждане? Кой знае? Едно нещо е сигурно. Пръстите ви не влизат в ръкавицата. Свитият юмрук се събира вътре, но после не можете да си разтворите дланта.\nНяма проблеми — си казвате. И така става. Напъхвате юмрука си в ръкавицата, докато отвън пръстите й висят анемично. Не сте си го представяли точно така, но пък нали топлят! На свитите пръсти им е уютно и удобно. Топлят се едни други. Студът не достига до тях.\nНо така не можете да свършите нищо. Някога опитвали ли сте се да вдигнете вестник с пръсти, свити в ръкавицата? Не е никак лесно. Още по-неприятно пък е да пробвате да си завържете връзките на обувките по този начин. Дланите ви са като копита. Ако помахате за поздрав, хората си мислят, че им размахвате юмрук. Да не говорим пък да опитвате да пишете с молив или да набирате нечий номер на мобилния си телефон. Безплътните пръсти не вършат работа.\nНужни са ви плътни пръсти, разпрострени, здрави и силни. Защо? Защото трябва да ринете шумата. Да държите волана. Да се здрависате със съседа. Пръстите просто ви трябват, за да си вършите работата.\nСъщото е и с Бога. Някой трябва да прегръща бебетата. Да завива вечер децата. Да строи домове за сираците. Да вдъхва надежда на работещите. Бог има работа. И за да я върши, са му нужни нашите ръце.\nСъщото, което вършат пръстите за ръкавицата, върши Божият Дух за християнина. „Ето, стоя на вратата и чукам; ако някой чуе гласа ми и отвори вратата, ще вляза при него" (Откровение 3:20). Забелязахте ли обещанието? „Ще вляза." Бог идва в нас. Понякога незабележимо. Друг път натрапчиво. Бог простира пръстите си в живота ни, завладявайки сантиметър по сантиметър територията, която по право си му принадлежи.\nВашият език. Бог го иска за своето послание.\nВашите нозе. Бог ги реквизира за своите намерения.\nВашият ум. Бог го е създал и предназначил за своя прослава.\nА очите ви, лицето ви, ръцете ви? Чрез тях той ще плаче, ще се усмихва и ще докосва.\nКакто ръкавицата зависи от силата на дланта, така и вие зависите от ръководството на Христос до момента, когато се решите да възкликнете: „Вече не аз живея, а Христос живее в мен" (Галатяни 2:20). За жалост, понякога този процес става доста бавно. Защо някои от нас ходят с такава увереност, докато други се препъват толкова често?\nДа приемаш невидимото не е лесна работа. За повечето християни сякаш е по-лесно да приемат Христовия Кръст отколкото Христовия Дух. Като че ли Разпети петък ни изглежда по-логичен от Петдесятница. Христос е станал наш заместник. Заел е нашето място. Заплатил е за греховете ни. Тези думи са удивителни, но все пак донякъде смилаеми. Те попадат на позната територия - арената на трансакцията и субституцията. Докато разговорите за Светия Дух ни въвеждат в сферата на свръхестественото и невидимото. Затова бързо притихваме и се смълчаваме, плашейки се от онова, което не се вижда и не се обяснява.\nПредставете си работата на Духа по следния начин. Същото, което Христос е вършил в Галилея, сега неговият Дух върши в нас. Исус живее между хората, поучава, утешава и изобличава. Светият Дух живее вътре в нас, като ни поучава, утешава и изобличава. Новият Завет предпочита на това място да използва глагола ойкео, който означава „живея" или „обитавам". Неговото отглаголно съществително е ойкос, чието значение е „къща" или „дом". Светият Дух обитава във вярващия по същия начин, както домакинът живее у дома си.\nВсички онези хора, които се осланят на Божията работа в тях, откриват, че Божият Дух обитава в тях, живеейки и даже дишайки присъствието на Бога! [...]\nНо ако самият Бог се е настанил във вашия живот, вече трудно ще мислите за себе си вместо за него. Всеки човек, разбира се, който не е приел този невидим, но явно присъстващ Бог -Христовият Дух, няма да може да схване за какво говорим. Но за онези от вас, които сте го приели и у които той обитава - въпреки че все още усещате ограниченията на греха, - вие вече живеете истинския живот, какъвто Бог го е замислил (Римляни 8:5, 9-10, М8С).\nОбърнахте ли внимание на думите, които говорят за трайността на този процес? „Божият Дух обитава в тях... Самият Бог се е настанил във вашия живот... Той обитава..." Към Тимотей по друг повод Павел пише: „Поверено ти е чудесно съкровище. Опазвай го с помощта на Светия Дух, който живее в теб" (II Тимотей 1:14, СЕУ). Възможно ли е думите на апостола да са по-категорични от следното: „Не осъзнавате ли, че всички вие заедно сте храм на Бога и че Духът на Бога живее във вас?" (I Коринтяни 3:16, КЬТ).\nВсички вярващи християни имат Бога в сърцето си. Обаче не всички вярващи са предали цялото си сърце на Бога. Помнете, важният въпрос не е как да получите повече от Духа, а по-скоро как може Духът да получи повече от вас. Една ръка с няколко пръста не е достатъчна. Клайв Стейпълз Луис го посочва много ясно:\nХристос казва: „Дай ми всичко. Аз не искам толкова от времето ти и толкова от парите ти, и толкова от труда ти. Аз искам теб. Не съм дошъл да измъчвам природното ти „аз", а да го убия. Никакви половинчати мерки няма да свършат работа. Не искам да подрежа някой клон тук и някой там, искам да отсека цялото дърво. Не искам да отворя зъба, за да му сложа коронка или да го пломбирам - искам да го извадя. Повери ми цялото си природно „аз", всичките си желания, които смяташ за невинни, както и тези, които смяташ за безчестни - цялото си съзнание. Ще ти дам в замяна ново „аз". Всъщност ще ти дам Себе Си: моята собствена воля ще стане твоя."\nНаправете си инвентаризация. Докато оглеждате живота си, забелязвате ли някъде зашити джобове? Минете надолу по списъка.\nВашият език, например. Имате ли склонност да поукрасявате истината? Да преиначавате случилото се? Или вашият речник. Езикът ви съдържа ли цветисти изрази и цинични изкази? Или пък настроенията ви. Задържате ли горчиви мисли в гаража на душата си? Забелязва ли се мързел и нехайство в работата ви? Живеете ли на гърба на системата, казвайки си, че Църквата или Държавата е длъжна да се грижи за вас?\nАко смятате, че тези въпроси са твърде лични, сърдете се на ап. Павел. Списъкът е негов.\nОтхвърлете от себе си лъжата! „Всеки трябва да казва истината на ближния си", защото всички сме части от едно и също тяло. „Гневете се, но не вършете грях." И нека гневът ви се стопи, преди слънцето да е залязло. Не позволявайте на дявола да ви победи.\nКойто е крал, не трябва вече да краде, а да работи и да върши нещо полезно със собствените си ръце, за да има какво да споделя с онзи, който е в нужда. Никаква гнила дума да не излиза от устните ви, а само онова, от което хората се нуждаят, което е добро за духовното им изграждане, така че да помага на онези, които ви слушат.\nИ не наскърбявайте Божия Свят Дух, защото той е доказателство, че принадлежите на Бога, до деня, в който Бог ще ви освободи. Всякаква язвителност, ярост, гняв, викане и клевета трябва да се премахнат от вас заедно с всяко зло (Ефесяни 4:25-31, СП).\nПозволявате ли на собствените си действия да прекъсват потока на Божия Дух в живота ви?\nНаскоро нашето семейно ежедневие бе прекъснато от неочакван гост. Бях си пуснал по телевизията да гледам плейофите по бейзбол. Сигналът не беше никак добър. Образът ту се появяваше, ту изчезваше. Предприех всички професионални действия от рода на завъртане на антената и блъскане по телевизора. Но без полза.\nОт кабелната фирма провериха системата и установиха, че сигналът е перфектен. Проблемът бил някъде при мен. Няколко дни по-късно един техник дойде и ни показа на какво се дължи трагедията. Деналин побърза да ме повика с новината: „Помниш ли онази котка, която чухме да дращи на тавана?" - запита ме тя.\nСедмица по-рано бяхме събудени посред нощ от топуркането на нечии крачета по тавана на спалнята ни. Бяхме викнали специалист и той бе открил следи от какомицли - вид пъстроопашат енот с голяма пухкава опашка. Човекът ни бе поставил решетка на таванското прозорче и в резултат шумовете бяха престанали. Честно казано, тогава си бях помислил, че той е пропъдил тварта. Оказах се в заблуда. В продължение на няколко дни дивото животно бе живяло в плен на тавана ни.\nНикога не съм изследвал предпочитанията на пленените какомилци, но от опит мога едно да ви кажа. Никак не обичат плейофите по бейзбол. Докато картината от „Янки Стейдиум" е прескачала на моя телевизор, животинчето на тавана си е ръфало от кабелите ни. Кутията с кабели на тавана има точно толкова голяма пролука, колкото да пропусне нослето на какомилцето и да ми попречи да видя как Бостън бият Ню Йорк като гости.\nДа научаваш за присъствието на гризачите не е достатъчно. Явно се налага и да ги изгониш от къщата си.\nДопускам, че и вие знаете за наличието на някое и друго гладно животинче във вашата душа: я завист или еснафщина, я корист или безпокойство. Чувате ги как дращят по стените. Звуците не са ви особено приятни и от време на време даже слагате по някой и друг капан. „Работя върху темперамента си - разправяте. - Онзи старичък порок трябва да бъде санкциониран." Добро начало. Но недейте да спирате дотук. Не е достатъчно само да хванете пакостниците в клетка. По-добре повикайте небесния Специалист. Поканете Бога да ви помогне да се отървете от тях.\nПомните ли напътствията на Павел? „Всякаква язвителност, ярост, гняв, викане и клевета трябва да се премахнат от вас заедно с всяко зло" (Ефесяни 4:25-31, СП). Ако си развъждате грехове, това пречи на циркулирането на Духа. Изповядването на греха, от друга страна, отново снажда проядените кабели и възстановява енергията.\nЗа това си е необходимо време. Но недейте да се предавате. Не позволявайте на нищо да ви възпира. Идвайте и пийте. Пийте дълго. Молете жадно. „Вашият небесен Баща ще дава Светия Дух на онези, които усърдно и постоянно се молят за Него!" (Лука 11:13, АМР).\nНе допускайте грешката да онази муха, която видях в един самолет. Точно така, докато наскоро пътувах със самолет, забелязах как една муха жужи между седалките. Колко странна работа! Летяща муха в летящ самолет. Защо й е на мухата да лети по време на полет? Да не смята, че помага на самолета? Че с мъничките си крилца задържа тежкия летателен апарат във въздуха?\nРеших да я попитам. Помахах й с ръка и се поинтересувах:\n„Госпожо Муха, защо летите тук? Защо просто не покацнете някъде докато не пристигнем в другия щат?"\nОтговорът бе пропит със самодоволство:\n„И да оставя самолета да падне? Че той се нуждае от мен. Със собствените си крила помагам на неговите криле да останат във въздуха." При тези думи мухата изду мъничкия си гръден кош и отлетя към предната част на самолета. Няколко минути по-късно се върна при мен. Но вече не изглеждаше толкова уверена в себе си. Искрица страх проблясваше в едно от микроскопичните й очета. „А ти смяташ ли, че ще успея да се справя?"\n„С какво?" - оцъклих се срещу нея.\n„С това, да поддържам самолета! Не знам дали ще смогна до края на полета. Напъвам се да летя с всички сили. Крилцата ми вече отмаляват. Не съм сигурна още колко ще съумея на това напрежение."\nРеших да бъда откровен.\n„Не знаеш ли, че всичко това не зависи от теб? Ти си заобиколена с друга невидима сила, която поддържа целия този самолет. Не твоите сили го закрепят във въздуха. Спри да летиш за малко! Не зависи от теб дали самолетът ще пристигне или не!"\nМухата ме изгледа сякаш съм ненормален и ми каза да се скрия някъде.\nИскрено се надявам и вие да не постъпите като нея. Някои от вас може би наистина имат нужда да поседнат за малко. Летите като изоглавени напред-назад, вечно заети, вечно въобразяващи си, че успехът на цялото това пътешествие зависи по някакъв начин от вас. Страх ли ви е да направите кратка пауза?\nПогледнете навън през прозорците. Полетът ви се поддържа във въздуха от Божиите криле. Колкото и да пляскате с вашите ръце, няма да ускорите самолета ни най-малко. Вашата работа е да седите и да се осланяте. Тоест, да получавате.\nПриемайте неговата сила. Бъдете ръкавицата и му позволете да проникне в целия ви живот в пълнота.\nПредавайте се на неговия план. Разкарайте всички тези досадни гризачи.\nИ постоянствайте в това. Непрестанно се допитвайте до Божия Дух.\nПриемайте. Предавайте се. Постоянствайте. С три думи, искайте! „Вашият небесен Баща ще дава Светия Дух на онези, които искат от него!" (Лука 11:13).\nДЕВЕТА ГЛАВА. Не зависи от теб\nЗащо някой би дразнил Хана Лейк, никога не бих могъл да разбера. Ако сладкото личице на това десетгодишно ангелче не предизвиква усмивка, то поне херувимското й гласче ще го постигне. Но според баща й някакъв хлапак от същото училище редовно се опитвал да я тормози. Подигравал й се, унижавал я, опитвал всички средства, за да я разплаче. Но Хана не се огъвала. И в края на краищата успяла да устои не толкова заради луничките си или заради прекрасното си гласче, а заради силната си вяра.\nВеднъж момчето се приближило до Хана и я предупредило да се готви за битка. „Взел съм те на мерник, Хана. Тези дни те чака голяма беда!" Хана дори не премигнала. Просто уведомила потисника си как стоят нещата. „Прави каквото искаш - му обяснила тя, - но не забравяй, че Бог е на моя страна."\nГовори се, че момчето никога повече не й отправило заплаха.\nЛошите момчета в прогимназията може и да ви оставят на мира. Но зад ъгъла има други насилници, които неизменно ще ви очакват. Такива са погребалните домове. Такива са съкращенията на работното място или псевдоприятелите. На алеята на вашия живот редовно ще се появяват трудности и предизвикателства. Откъде можете да намирате енергия, за да се справяте с тях? Бог никъде не ни е обещавал лесен живот без усложнения. Но пък ни е гарантирал поощрителното присъствие на неговия Свят Дух.\nНа пръв поглед човек би могъл да предположи, че ролята на Светия Дух се ограничава единствено върху главозамайващото и изумителното. Виждали сме по телевизията потящи се от жар проповедници, припадащи от невидими вълни аудитории, непреводимо говорене на непознати езици или недоказуеми чудеса и знамения. Макар че никой не би отрекъл тази разширяваща зениците природа на действията на Духа (като например огнените езици, появяващи се над главите на апостолите), прекаленото съсредоточаване върху феноменалното би могло да ви попречи да забележите неговото по-тихо, укрепващо действие.\nПо невидим, но много необходим начин, Светият Дух служи като рул за кораба на душата ви, поддържайки го на повърхността на водата, насочвайки го в правилната посока. Вашето пътешествие не е самостоятелно. Следващия път, когато изпитвате чувството, че сте сам, преговорете си някои от подаръците, които Духът ви е предоставил. Например: „Вие сте били запечатани в Него със Светия Дух на обещанието, който е даден като поръчител на нашето наследство (Ефесяни 1:13-14, ИА8В).\nДухът ви запечатва. Глаголът „запечатвам" предизвиква най-различни образи. За да съхраните писмото, вие запечатвате плика. За да не допускате въздух в буркана, запечатвате отверстието му със здрава капачка. За да предпазите виното от кислород, запечатвате отвора с корк и восък. За да запечатате дадена сделка, обикновено подписвате договор. Запечатването е признак за собственост и гаранция за съдържанието.\nНай-известното „запечатване" в Новия Завет е било направено с гробницата на Исус. Римски войници са претърколили тежък камък пред входа и са поставили „печат върху камъка" (Матей 27:66, ИА8В). Днес археолозите си представят, че това се е правело с две ленти, кръстосани върху входа на гробницата, здраво залепени с втвърден восък и подпечатани с имприматура на римската власт „8Р0К". По този начин те казвали: „Не приближавай! Съдържанието на тази гробница е собственост на Рим." Както знаем, този конкретен печат се оказал безполезен.\nПечатът на Духа, от друга страна, има изключителна сила. Щом приемете Христос, Бог ви запечатва с Духа си. „Веднъж повярвали, вие сте белязани в него с печат - обещаният Свят Дух" (Ефесяни 1:13, МУ). Когато Адът изпраща своите навлеци, за да ви отвличат от Бога, тъкмо този печат ги връща обратно с празни ръце. Той ви е изкупил, той ви притежава и той ви защитава. Бог е заплатил прекалено висока цена, за да ви остави без стража. Малко по-късно Павел ще напише: „Помнете, именно той ви е идентифицирал като свои собствени, гарантирайки по този начин, че ще бъдете спасени в деня на изкуплението" (Ефесяни 4:30, МТ).\nВ своята превъзходна книга „Танцът на надеждата" моят приятел Бил Фрей разказва историята на един сляп студент на име Джон, чийто наставник бил в Университета на Колорадо през 1951 г. Един ден Бил запитал Джон как точно е изгубил зрението си. Студентът му разказал един инцидент, който бил преживял още в юношеските си години. Трагедията отнела не само зрението, а и надеждата на младия човек. Той казал на Бил: „Изпитвах огорчение и гняв срещу Бога за това, че го е допуснал. Изкарвах яда си върху всички наоколо. Реших, че щом като не ме очаква никакво бъдеще, няма да вдигна и пръст да направя нещо за себе си. Нека останалите да ми прислужват. Започнах да се затварям в спалнята си и отказвах да изляза оттам освен за ядене."\nОткровената изповед изненадала Бил. Момчето пред неговите очи не излъчвало нито огорчение, нито гняв. Затова той помолил Джон да му разкаже на какво се дължи промяната. Джон отговори, че в основата на всичко стои баща му. Изтощен от безкрайните себесъжаления на сина си и копнеещ детето му да си стъпи отново на краката, таткото му припомнил за наближаващата студена зима. После му заръчал да постави зимните капаци на прозорците. „Да си свършил работата, преди да се прибера от работа!" - натъртил бащата и после излязъл, затръшвайки вратата след себе си.\nДжон реагирал с гняв. Проклинайки, той отишъл до гаража пипнешком, намерил зимните капаци, дървената стълба и инструментите. После се захванал за работа. „Ще съжаляват горчиво, когато се подхлъзна от тази стълба и си счупя врата долу!" Обаче Джон не паднал. Сантиметър по сантиметър той обходил цялата къща и довършил задачата си.\nЧрез тази задача бащата постигнал намерението си. С неохота Джон постепенно осъзнал, че все още е способен да работи. Така той започнал да възстановява живота си. Години по-късно научил и още една подробност за онзи ден. Когато я споделял с Бил, очите му се навлажнили. „Доста по-късно разбрах, че през всяка една минута от онзи ден баща ми е бил на не повече от два метра под мене."\nТаткото нямал никакво намерение да рискува синът му да падне.\nВашият Баща също няма намерение да ви оставя да падате. Вие не можете да го видите, но той през цялото време е на не повече от една ръка разстояние от вас. Библията казва, че „с Божията сила сте пазени" (1 Петрово 1:5). Бог „може да ви пази от препъване и да ви представи непорочни пред Своята слава с голяма радост" (Юда 24 ст.).\nОтпийте дълбоко от тази истина. Бог е способен да ви опазва от падане! Дали тогава той би искал да живеете в постоянен страх? Никак даже! Тъкмо напротив. „Духът, който сме приели, не ни превръща отново в роби на страха; той ни прави деца на Бога. Именно с този Дух ние възкликваме: „Татко!" И самият Дух се присъединява към нашите духове във възгласа, че ние сме Божии деца" (Римляни 8:15-16, ИСУ).\nКолко вълнуващо твърдение! Някъде дълбоко във вас Божият Дух потвърждава заедно с вашия дух, че вие принадлежите на Бога. Някъде зад трепета на сърцето ви Божият Дух шепне: „Ти си мой.\nИзкупил съм те и съм те запечатал. Никой сега не би могъл да те грабне." Духът предлага вътрешно окуражително свидетелство.\nТой е като баща, който е хванал малкото си дете за ръката. Детето знае, че принадлежи на татко си. Затова неговата мъничка длан щастливо е скрита в голямата ръка на бащата. Детето не изпитва никаква несигурност в любовта на татко си. Но внезапно бащата, поради някакъв родителски импулс, подхваща детето, подхвърля го във въздуха, прегръща го и му казва: „Обичам те, сине!" После целува пухкавата бузка, спуска детето на земята и двамата продължават разходката си.\nПроменило ли се е взаимоотношението между двамата? На едно ниво, не. Бащата не е станал повече баща, отколкото е бил преди внезапния изблик на обич. Но на някакво друго, по-дълбоко ниво, да. Таткото е потопил, залял, окъпал момчето си в своята обич. Духът на Бога прави същото с нас. „Божията любов е изляна в сърцата ни чрез Светия Дух, който ни е даден" (Римляни 5:5). Обърнете внимание за чия любов става дума. В сърцата ни се излива любовта на Бога, а не нашата любов към него. На практика Бог връчва препълнена кофа с любов на своя Дух и заръчва: „Напои сърцата им."\nИма мигове, когато Духът ни омайва със сладка рапсодия. Ти принадлежиш на Отец. Подписан, подпечатан и предстоящ за доставка. Отдавна ли не се дочували подобен шепот с насърчителни думи? Споделете го с него, тогава. Той ви слуша. И което е още по-невероятното, той говори от ваше име.\nДухът идва на помощ в нашата слабост. Ние дори не знаем как би трябвало да се молим, но чрез нашите неизразителни стенания самият Дух се моли от наше име; а Бог, който изследва и най-съкровеното у нас, разбира какво казва Духът, понеже той се моли за Божиите хора по Божия начин (Римляни 8:26-27, ШВ).\nДухът идва на помощ в нашата слабост. Ето едно изречение, достойно да бъде подчертано с маркер. На кого не му е необходимо подобно припомняне? Ние имаме слаби тела. Немощна воля. Хилава решителност. Всичко това ни е пределно познато. Думата „слабост" може да се отнася до физиологическите ни недостатъци -както при онзи инвалид, който не е можел да ходи от цели трийсет и осем години в Йоан 5:5. Или пък до духовните ни несъвършенства -както при духовно безпомощните хора в Римляни 5:6.\nНезависимо дали немощта ни е духовна или телесна (или и двете), хубаво е да помним, че нещата не зависят от нас. „Самият Дух се моли от наше име."\nВеднъж наблюдавах картина за това, как силни хора се застъпват от името на слабите. Стана по време на брифинг в Белия дом по въпросите на СПИН. Макар по-голямата част от присъстващите да представляваха доброволчески организации, твърде малко църковни служители бяха поканени. Програмата за деня включваше въпроси и отговори с един представител на Белия дом, отговарящ за надзора по харченето на няколко милиарда долара, заделени от държавния бюджет за превенция и лечение на СПИН. Имаше много въпроси. Как се кандидатства за тези пари? Колко може да получи дадена организация? Какви са изискванията за начина на харчене на парите? Повечето от въпросите идваха от името на различни неправителствени организации. Повечето от нас, църковните служители, стояхме безмълвно отстрани.\nНо не и Боб Коей. Той е проповедник в една доста голяма църква във Форт Лодърдейл, щата Флорида. От няколко по-ранни разговора бях придобил представа колко огромно сърце притежава този човек за работа с жертвите на СПИН. Когато вдигна ръка, аз очаквах да чуя въпрос по отношение на политиката на харченето. Но грешах. Неговият въпрос беше изключително личен. „Един мой приятел в Маями умира от СПИН. Всеки месец дава по две хиляди долара за лечение. Застрахователите вече му дишат във врата. Чудех се дали ще е възможно да му помогнем с нещо."\nПредставителят на Белия дом повдигна вежди учудено, но отговори учтиво. „Да, разбира се. След събранието ще ви свържа с подходящия човек."\nРешен да издигне въпроса до най-високото възможно място в хранителната верига, Боб Коей остана прав още малко. В ръцете си държеше някакви листове хартия, закрепени с телбод. „Донесъл съм необходимите документи. Ако има нужда и от други, ще ги набавя много бързо."\nПравителственият представител запази учтивия си вид: „Абсолютно. След събранието."\nСлед като отговори на още един-два въпроса обаче, той забеляза как църковният служител от Флорида отново вдига ръка. Този път проповедникът постави въпроса още по-директно: „Все още си мисля за моя приятел - поясни той. - Кой тук подписва чековете?"\n„Кой тук подписва чековете? Просто искам да говоря с човека, който всъщност взема решенията. Затова питам кой подписва чековете."\nПървата мисъл в главата ми беше, че този човек е изключително дързък. Служителят се възползваше от официална пресконференция на Белия дом, за да осигури помощ на личен приятел. В следващия момент обаче си помислих: Каква необикновена лоялност! Дали прикованият му на легло приятел във Флорида си има представа, че неговият случай се представя на стотина метра от Овалния кабинет?\nА вие имате ли представа, че вашите лични нужди биват изброявани по подобен начин на Небето? Светият Дух „се застъпва за нас в неизговорими стенания. А Този, който изследва сърцата, знае какъв е умът на Духа, защото Той се застъпва за светиите по Божията воля" (Римляни 8:26-27).\nЗаразеният със СПИН човек няма глас, няма политическо влияние. Но си има приятел. А неговият приятел лобира от негово име. Захвърленото сираче в Източна Европа, обезверената от войната вдовица, застаряващият интелектуалец в старческия дом - те също може да си мислят, че нямат нито глас, нито политическо влияние. Но истината е, че те имат приятел - Съветник, Утешител - благословеният Дух на Бога, който говори на небесния език в Небето. „Той изговаря молитвите в нас и вместо нас, пресъздавайки молитва от нашите безсловесни въздишки, нашите болезнени охкания. Той [...] поддържа нашето присъствие пред Бога" (26-27 ст., М80).\nВашите молитви не зависят от вас. Никой от нас не се моли толкова, колкото би трябвало. Но всички ние се молим повече, отколкото осъзнаваме, понеже Светият Дух превръща нашите въздишки в молитви и нашите сълзи в умолителни просби. Той говори от ваше име и ви защитава. Той се грижи вашият глас да бъде чут горе. Той се грижи за вашето безопасно завръщане у дома.\nПредставете си сега, че някой човек никога през живота си не успява да чуе това; че така и не успява да научи истината за запечатването и за застъпничеството на Духа. Такъв човек си представя, че сигурността на неговото спасение е скрита у самия него, а не у Бога; че силата на молитвите му зависи от него, а не от Духа. Що за живот, смятате, би живял такъв човек?\nНай-вероятно съсухрен и безмолитвен. Старанията да се задържи на повърхността в духовно отношение го изтощава докрай. Мисълта, че стои сам пред Бога го обезкуражава. Затова той живее съсухрен и безмолитвен живот.\nА какво да кажем за човека, който убедено вярва в делото на Духа? Ама наистина вярва! Представете си как такъв човек отпива от извора. Или хайде да си го кажем в очите. Представете си как вие самите отпивате от извора. Как вие лично позволявате на Духа да ви засища с увереност. В крайна сметка, „ние не бихме могли да намерим достатъчно съдове, за да поберем всичко онова, което Бог излива в живота ни посредством Светия Дух!" (Римляни 5:5, М80).\nЩе ви направи ли това различни хора? Определено! Вашите рамене ще се изправят, когато смъкнете от тях изнурителната тежест на себеспасението. Вашите колене ще придобият сили, когато усетите съживителната мощ на молещия се Дух. По-изправена стойка. По-дълбоки молитви. И най-вече, онова тихо убеждение, което идва от знанието, че нещата не зависят от вас. Така вие, подобно на Хана, ще можете да се обръщате към насилниците от този свят с думите: „Прави каквото искаш, но не забравяй, че Бог е на моя страна."


13/09/2020 18:27 СпортАкценти 0 Коментирай\nКметът Петър Паунов се включи и международния маратон в Кюстендил. Градоначалникът бяга в масовия старт на 2 километра, съобщиха организаторите. Веднага след това награди призьорите. Най-добрите си разделиха наградния фонд от 20 000 лева.\nМаринела Нинева спечели балканската титла в маратона в града под Хисарлъка.\nТалантливата ни състезателка от Дряново пресече първа финалната линия за 2.57:53 часа. Украинката Юлия Тарасова взе сребърен медал. Трета се нареди нейната сънародничка Светлана Советченко.\nДругата българка за балканския шампионат - Христина Козарева финишира пета. При мъжете първи е украинецът Артьом Казбан с 2.28:17 часа. Представителят на Турция Юзеир Сюлейман зае второто място, а живеещият в България угандиец Исмаил Сенанджи е трети.\nМаринела Нинева и Исмаил Сенанджи получиха и специалните награди от А1 – смарттелефони, за най-добре представили се български атлети на маратона.\nНа полумаратон първи при мъжете е Росен Лилов, а при жените Анна Стефанова. В отборната надпревара при жените на първо място е Украйна, пред България и Румъния. При мъжете отборната титла е за Турция, Украйна и Румъния.\nЕтикети: еновина.бгenovina.bgновини благоевградкюстендилмаратонкметпетър пауновмаринела нинева\n200 лева за победители в благоевградския маратон\nМаратонци от 22 държави покоряват Пирин\nОт 100 до 600 евро премия за кюстендилски маратонци\nТестваха мускулите на ултрамаратонец в ЮЗУ\nРомски лихвари и рекетьори молят за свобода\nКръстовден е, литургия в Кресна за новата учебна година


Какъв цвят на дрехите да изберем за новогодишната нощ? Знаете ли? - glas.bg\nКакъв цвят на дрехите да изберем за новогодишна...\nКакъв цвят на дрехите да изберем за новогодишната нощ? Знаете ли?\nGlas.bg 18:30 31.12.19 0 415\nКакто е известно, цветовете имат изключително значение за настроението и самочувствието. Особено когато става въпрос за посрещане на Нова година. Цветът на дрехите ни не е просто личен избор и вкус. Той може да предопредели отношението на околните към нас. Цветът може да е причина да получим допълнително внимание или пък да ни липсва на такова.\nПознаването на значенията на цветовете е от съществено значение, за да знаете кой да изберете. По този начин можете да отклоните лошите енергии и да привлечете положителни за следващата година, пише БГНЕС.\nЖълтият цвят на тоалета за посрещането на Нова година ще бъде добре дошъл. Жълтият цвят символизира слънчевата светлина. Той олицетворява спокойствие и умиротворение, но в същото време е страстен и ярък като самото слънце. Това е цветът на оптимистите. Не избирайте прекалено избледнели нюанси, те ще направят изображението ви по-мрачно, а тенът сив, което очевидно не е подходящо за никого. Синапено жълто е добър вариант за блондинките, а за горещите брюнетки е подходящ по-светложълт или жълто-оранжев нюанс. Каквато и жълта дреха да облечете, тя ще излъчва светлина и радост.\nОблеклото в оранжеви нюанси ще ви направи да изглеждате неотразими. Този цвят освобождава негативните емоции. Свързва се със знака Лъв. Кара човек да се чувства по-малко несигурен, по-весел и радостен. Носи енергия, топлота, жизнен оптимизъм, щастие, креативност. Оранжевият цвят стимулира ума и е перфектният антидепресант. Той е идеален за духа. Ако това е, което искате през следващата година, тогава изберете тоалет от нежната оранжева цветова палитра - това ще зарадва окото и ще добави енергия през 2020 г., което ще допринесе за нови начала и идеи ....\nОблекло в златист цвят е символ за богатство, лукс и просперитет, дори и най-обикновената рокля в такава цветова гама ще изглежда невероятно и скъпо. Ако искате благоразположението на звездите, успех и финансово благополучие през новата година, тогава новогодишен тоалет и аксесоари в златист цвят в съкровената новогодишна нощ ще са точно подходящи за случая....\nРозов цвят - използвайте го, за да внесете хармония в живота си и ако имате затруднения във връзка с хората. Събужда нежността, има лечебна сила, прави привлекателна аурата.\nЗнаете ли, че носенето на червено на Нова година генерира положителни енергии във вашия сантиментален живот? Червеното е поразителен цвят, силен и привлекателен по всякакъв начин. Носенето на дрехи, обувки или аксесоари от този цвят ще ни даде весел, силен, обнадеждаващ и ентусиазиран външен вид. Класическо червено за новогодишният тоалет трябва да се избира внимателно, това е цветът на страстта и огъня. Дрехи в наситено червен цвят са за тези, които искат страст в отношенията, женственост и сексуалност през новата година. Предпочитайте по-нежните нюанси или разредете яркостта с други тонове - черното, кафявото и бялото ще балансират червената цветова палитра на облеклото.\nЧервено се използва за привличане на любов, страст, но и за отблъскване на всички лоши енергии. Това е цветът на радостта от живота, на жизнената сила. Стимулиращ източник на енергия, който може да бъде както конструктивен, така и разрушителен. Той е символ на мощната сила на волята. Използването му е синоним на живот изпълнен с радост, смелост, сила, ентусиазъм и надежда за по-добро бъдеще. Използвайте Червено, ако искате да бъдете силни, решителни и способни да покорите света. Носенето на тоалет в нюансите на червеното на новогодишното парти ще проправи път за любовта, тъй като този вълнуващ цвят привлича големи промени и енергиите на любовта към хората, които се нуждаят от нея.\nАко искате да привлечете благосъстояние през новата годна, облечете нещо в зелен цвят. Има различни нюанси зелено. И е по-добре да изберете нюанс по-близък до естествената зеленина, защото прекалено заглушеният и блед цвят на тоалета може да направи образа скучен и мрачен. Използвайте за стабилност, надежда и късмет, за енергийна защита. Използването на зелено ще улесни канализирането на всички добри енергии в живота ви и ще позволи да се отворят нови пътища, така че да можете да постигнете всичките си цели. Особено подходящ е за Девите и Везните, които имат специална връзка с този знак и им помага да привличат енергиите на парите и здравето.\nНосенето на синьо на Нова година е един от най-добрите варианти за цвят, ако искаме да привлечем спокойствие и да подобрим комуникацията с партньора или семейството си. Синьото е цветът на интелигентността, спокойствието. Цветът на наситеното синьо е хипнотизиращ и не оставя никого безразличен. Този нюанс благоприятно подчертава цвета на очите и тъмната кожа. Притежателките на по-светла кожа трябва да внимават със студените тонове в дрехите, за да не създадат образа на снежната кралица. Синьото е цвят на няколко мощни енергии, някои от тях на Архангел Михал и Дева Мария. Този цвят е свързан с божествеността и духовното пречистване, следователно е отличен, ако се почувствате затрупани от негативни енергии в живота си. Синьото е и цветът отговорен за активирането на петата чакра, по-известна като Вишудха.\nОблекло в тюркоазен цвят или в небесно синьо ще подхожда на младите момичета, подчертавайки тяхната свежест и лекота ... Тези цветове ще бъдат олицетворение на безкрайното небе и водната повърхност. Многостранен цвят, който предизвиква у половината представителки на нежния пол асоциация за скъпоценни камъни и брилянти.\nКафявият цвят за новогодишния тоалет е от голямо значение - носи плодородие и семейно щастие, допринася за приемането на важни решения и концентрация. Символизира топлина, уют и спокойствие. Така че можем да заключим, че кафявият цвят на облеклото е най-благоприятен и определено ще допринесе за изпълнението на всички желания, укрепване на семейните връзки или ще дари с проницателност и яснота ума.\nНовогодишно облекло във вишнево и други винени нюанси ще придаде на имиджа ви особена женственост и сексуалност.\nЛилавия цвят носи стабилността на синьото и енергията на червеното. Той е свързан с духовността, мъдрост, креативност, независимост, достойнство. Символизира също власт, благородство, лукс и амбиция. Светлолилавото представлява магия и мистерия, поражда носталгични и романтични чувства, а тъмно лилавото предизвиква меланхолия и тъга.\nБелият цвят също привлича добри и положителни енергии. Той има способността да придава чистота и спокойствие и е много духовен цвят и винаги е свързан със здравето. Ето защо, ако през новата година искате преди всичко да имате стабилност, спокойствие, възстановяване или поддържане на здравето, белият цвят ще бъде най-подходящият за вас. За хората от знаците Рак, Водолей и Риби е особено подходящ. Тези три знака се характеризират със спокойната си същност, поради което белият цвят отлично си пасва с тяхната личност. Носенето на бяло ще ни позволи да пречистим енергиите на нашия живот, да балансираме себе си и да намерим спокойствие в живота си.\n00:01 26.02.2020 0 2014\n23:40 25.02.2020 0 2078


Островна Испания е хит | EVA.bg\nОстровна Испания е хит\nПовечето от имената на най-красивите испански острови са познати, но в списъка на топ 8 от актуалните дестинации за 2019 г. има и диви кътчета, за които едва ли сте чували. Френският Vogue изброява най-интересните места, които трябва да посетите поне веднъж в живота си.\nЕлка Влаховска 24 August 2019\nПо-малко популярна от Майорка или Ибиса, Менорка все още е сред най-привлекателните от Балеарските острови. Слави се с по-малко туристи, по-лежерна атмосфера и провинциални имения с изобилие от маслинови дървета и кипариси. Столицата на този бохемски рай е пристанищният град Махон.\nИбиса все още е известна с партитата си на открито и с клубовете си, където превес има електронната музика. Можете да се отскубнете от този шумов фон, ако пътувате от север на юг. Атмосферата се променя драматично, като пред погледа остават само пясъчни плажове и градини.\nМайорка често се включва в списъка на най-посещаваните туристически дестинации, но островът съумява да съхрани своята недокосната природа. Възхищение будят красивите варовикови скали, чистите потоци, бадемовите и маслиновите дървета, растящи по целия остров. Фондацията Pilar and Joan Miro в столицата Палма де Майорка, посветена на изкуството на именития художник Хуан Миро, и ресторантът Adrian Quetglas, за който шеф Адриан Кетглас получи своята Мишлен звезда, са обекти на преклонение.\nНай-малкият от Балеарските острови, Форментера, се намира близо до Ибиса и е истински див рай с девствените си плажове. Може да се любувате безкрай на китните малки площади и белите варовикови имения. От това се нуждае всеки, който търси чиста природа и тихо спокойствие.\nПредставете си, че сте се озовали на Марс: вулканичният Лансароте, най-източната част на Канарските острови, е пълен с невероятни пейзажи. Той е по-малко известен и популярен от Тенерифе или Гран Канария, но ще ви накара да се влюбите в него, съзерцавайки високо разположените села, заобиколени от палми, приказните плажове с черен пясък и националния парк, в който има „спящи“ вулкани.\nОнс е интересен за пешеходни турове и гастрономия. Слави се с дивите си плажове и с обветрените от бурите местни рибари, наследили поминъка на предците си отпреди столетия. Стигайки до този остров в Атлантическия океан, хапвайте октопод на скара в някой от галисийските ресторанти. Най-близкият голям град до Онс е на континента: Понтеведра е чудесна отправна точка за пътуване.\nВръщаме се в околностите на Майорка: Кабрера е защитена природна зона, където можете безкрайно да наблюдавате морската фауна. Костенурките, делфините и цветните риби са приятно допълнение към плажовете, скалите и селата, чиято история датира от XIV век.\nЕдин от седемте Канарски острова е малко позната територия за туристите. Островът се слави с екологичното си селско стопанство. Заслужава си да се посети заради големите хубави плажове, разнообразните пешеходни пътеки и интересния местен диалект – силбо. Твърди се, че това е езикът с най-малко гласни и говорейки го, хората сякаш подсвиркват. Действието на един от номинираните филми за „Златна палма“ в Кан тази година - „Свирукащите“ на румънския режисьор Корнелиу Порумбою, се развива именно на Ла Гомера, а главният герой е принуден да проговори на местния диалект.


Топ 10 Хотели в Оряхово, Враца - Почивка.бг\nОряхово, Враца хотели\nХотели в Оряхово, Враца\nХотели в Оряхово, Враца на страхотни цени. Резервирайте хотел в Оряхово, Враца на най-изгодна цена!\nВиж още: къщи Оряхово, Враца\nХотел Централ, Оряхово, Враца\nХотел Централ e разположен в идеалния център на град Оряхово - град с над 800 годишна история, прекрасна природа,и сторически паметници и архитектурни забележителности. Близостта до река Дунав прави това място още по-привлекателно за отдих и туризъм. Хотелът е с категория 2 звезди и предлага на своите гости седем стаи и два ...\nХотел Старата Къща, Оряхово, ...\nСтарата Къща е най-новият хотел-ресторант в гр. Оряхово. Оряхово е град с над 800-годишна история, прекрасна природа, исторически паметници и архитектурни забележителности. Старата Къща е комплекс, разположен в центъра на гр. Оряхово, в ...\nПомогнете ни да популяризираме заедно Почивка.бг, поставете следния линк към хотели в Оряхово, Враца на Вашата уебстраница:\nОряхово - филтриране по


By gataka on 07.07.2014 on Новини 2.0, kinect, kinect2, microsoft, windows, продажба\nОт Microsoft вече са пуснали предварителна продажба на Kinect 2.0 версия за Windows. Цената на устройството е £159/$199/299 лева.\nЗа момента може да се поръча само от официалния microsoft store.\nKinect е доказано мощен инструмент, от както съществува първата версия много ентусиасти търсят и намират различни начини за приложение на персонален компютър, било то за забавление или практическо приложение. Kinect 2.0 е доста по мощен от предшественика си. Чувствителността му е в пъти по добра, стига се до там, че може да следи отделно движението на всеки от 10-те пръста на ръцете ни и да разпознава когаклепачите са ни отворени или затворени.\nСамо времето би покзало какви възможни приложения би намерил Kinect 2.0 на персонален компютър, до тогава, ето едни видео със сборка от едни от най-д0брите Kinect хакове :


Как водата помага за растежа на косата? | BG.Hair-Action.COM\nКак водата помага за растежа на косата?\nКолко от нас следват "8 чаши на ден" правило? На дневна база прием на течности вземем в това число лате, чай е около 5 до 6 чаши. Но всъщност ние никога не го направят до 8 чаши. Е, има един интересен факт, който трябва да знаете, тук е питейна вода адекватна всъщност ще подкрепя вашата растежа на косата и хидратира косата.\nДа, ти чу прав, Вода !! Евтино е! Това е лесно да се получи! Най-вече му здравословно! Така че защо да не се възползват максимално от него? Водата хидратира организма и помага за регулиране на кръвоносната система, която се храни на космения фоликул, който след това стимулира растежа на косата. Ако корените на косата, имат недостатъчност на адекватни нива на водата си кичури в крайна сметка ще станат сухи, чупливи и може да спре да расте.\nТака че не си позволи да има извинения. Какво трябва да направите, е да се консумират най-малко 6 чаши вода на ден. Настройка на брояч или нещо такова. Просто го направи!!\nТака че, тук Горещо препоръчвам на всички да се пие толкова вода, колкото можете, и се упражнява редовно. Ако естествена коса е това, което наистина искате, след хапчето чудо е вода. Готов комплект позволява напитка за здраве и красива коса!\nДехидратацията и растежа на коса:\nЛипсата на вода води до обезводняване, но много малко хора знаят, че дехидратация има пряко въздействие върху растежа на косата. Това е често срещан факт, че нашето тяло обикновено се състои от 60-80% вода. Когато не получи адекватно количество вода за да се запази здравето на клетките и възпроизвеждане, става дехидратирани, които пряко въздействие растежа на косата. Можете да прием шепи от витамини за коса и други косми растат добавки, но ако не се отнема ап количество вода, за да могат да изпълняват ежедневните изисквания H2O на вашето тяло, клетките, които са отговорни за растежа на косата няма да могат да растат и да се възпроизвеждат и като резултат, косата ви ще стане много суха и изсъхна. Това може да спре естествения цикъл на растеж на косата ви.\nНа дневна база, човешкото тяло има тенденция да губят от 2 до 3 литра вода приблизително, по много начини, като пот и други процеси за отстраняване на вода. Нашата кожа също има висока концентрация на вода, който се стреми да се изпари постоянно в малки въздушни пренасяни капчици.\nАко корените на косата, са недостатъчни в задължителните нива на водата, кичурите коса в крайна сметка ще станат чупливи, сухи, груби и е възможно, че те може да спре да расте с генетичния си курс. Корените на косата са единственото средство, с което водата се доставя от тялото на косата. Корени се попекат на водата и осигуряват хидратация на косата, която автоматично и вътрешно повишава до растежа на косата.\nПредимства на водите за растежа на косата:\nИма различни ползи от питейна вода за растежа на косата. Това са, както следва:\n1. Водата е източник на корен на енергия за всеки и всяка клетка на нашето тяло. Тя включва тези клетки също така, че са отговорни за растежа на косата и нейното здраве.\n2. Водата подхранва клетките и ги осигурява необходимите витамини за коса.\n3. Той генерира магнитно и електрическа енергия, който се счита като основна мощност за поддържане на живота. Това се постига чрез процес, наречен хидролиза.\n4. Корените на косата и скалпа ни имат много енергия, чувствителни и фоточувствителни нервни окончания. Вода активира всички тези нервни окончания и други сензори в нашата кожа и кожата на главата, който повишава естествената жизненост на корените на косата.\n5. Пиенето на достатъчно вода също може да ви помогне да се отървете от пърхот и филиране на косата проблем.\nТой е наистина каза, че водата е живот. Не само нашата кожа и здраве, но вода стимулира растежа на косата прекалено и са склонни да се бият с други косата и скалпа предизвикателства. И дори леката дехидратация може да изцеди енергията от корените на косата и да доведе в загуба на коса.\nТака че сега, вие имате още един силен причина да се пие от 8 до 10 чаши вода на ден. Какво мислиш? Ще включва ли ефективно количество вода за растежа на косата? Да споделите вашите коментари.\nНай-добрите матрични цветове за коса - нашите топ 10\nКак да използвате маслото от черно семе (Kalonji) за растежа на косата и плешивостта\nТоп 5 спрейове за коса с SPF защита\nТоп 10 масла за коса против пърхот\n26 водещи съвета за дълга коса - Окончателно ръководство\nНай-добрите цветове на косата на Бургундия - нашите топ 10 снимки\nТоп 18 хомеопатични лекарства и лечения за косопад\nНай-добрите шампоани за оцветяване на коса на разположение\nНай-добър цвят на косата за очите на Hazel с различни тонове на кожата\n16 Тайната на Шахназ Хюсейн за дълга и блестяща коса


Мобилно приложение, в което гражданите сами описват състоянието си, тръгва от понеделник\n4 април 2020 г. Премиерът Борисов слуша представителите на IT компаниите, които представят мобилната си апликация.\nОт понеделник гражданите ще могат да съобщават за състоянието си по мобилно приложение на име Virusafe. От информацията, която хората подават за здравето си, властите ще могат да преценят дали трябва да реагират. Новината съобщи Ивайло Филипов от компанията "Информационно обслужване" по време на брифинг в Министерския съвет.\nКомпанията е начело на група с още пет други фирми, които безплатно разработват национална информационна система за борба с COVID-19. Мобилното приложение е само първата част от тази система. Втората се състои в изграждането на централен регистър, който събира информацията от мобилното приложение, добавя към нея данните от институциите и изпраща това на "всички държавни органи".\nОт 13 март в България е обявено извънредно положение заради пандемията от коронавирус. Затворени са всички училища, университети, заведения и нехранителни магазини в големите търговски центрове. Отменени са всички културни и спортни събития. Всичко най-важно за ситуацията можете да прочетете тук. Настъпването на болестта бързо превзема целия свят, както се вижда на тази карта в реално време.\nНа брифинга в събота представителите на IT компаниите поясниха, че вече е готов и регистърът на хората под карантина и на всички останали заболели, като тази информация по автоматизиран път стига до органите на МВР, които осъществяват контрола на карантинираните.\nДо системата ще имат достъп личните лекари, общините, службите на МВР, включително Гранична полиция и пожарната, както и доброволците, за да може въведената информация да бъде моментално използвана от всяка структура.\nПриложението ще бъде достъпно за всички чрез интернет магазините за цифрова дистрибуция на мобилни приложения на "Гугъл" и "Епъл", каза Пламен Цеков, представител на една от IT компаниите.\nСвалянето на апликацията, както и вкарването на лични данни в нея, ще бъде изцяло доброволно, като може да включва не само данни за настоящото състояние на човека, но и информация за хронични заболявания, както и други лични данни, като например ЕГН. В системата ще се събират и геоданни за съответния гражданин, за да може оперативният щаб да знае къде и как хората могат да бъдат здравно обслужени, ако се превърнат в пациенти.\nТествайте се: Знаете ли как да се предпазите от COVID-19?\n„Човекът с куфарчетата“. Една смърт в България и неразказаните истории на турския елит (69231)\nCOVID-19: България е отказала доставки от ваксината на "Новавакс" (12789)


Гневен Сашо Ангелов: Какво става, ако не дадат дузпа? - БГ Футбол - Първа лига - Gong.bg\n8 декември 2018, 17:04\nСтарши треньорът на Ботев Враца Сашо Ангелов бе много изнервен след края на срещата на неговия тим с Берое. Врачани загубиха с 0:1 след много спорно отсъдена дузпа, а тя бе реализирана от Мартин Камбуров.\n„Дузпата направи така, че да загубим. Да я преценят хората и да кажат дали има. Ако се притеснява някой от нас, няма нужда. Нашият труд за какво е иначе, а и ние имаме цели. Благодаря, но не става така”, сподели Ангелов пред DIEMA SPORT.\n„Имахме положения при 0:0, а и не видях по-сериозно положение от тяхна страна. Искам да има феърплей в този спорт. За да може да няма тези напрежения. Какво ще стане, ако не дадат дузпа”, продължи Ангелов.\n„Аз искам да се сборя с този добър отбор на Берое. Имахме някакъв хаотичен натиск, но футболистите ми бяха изнервени от решението на съдията”, завърши бесен Ангелов.\nПърва лига Сашо Ангелов Ботев Враца


Почина внезапно Радосвет Радев – sofia – post\nПочина внезапно Радосвет Радев\nPosted on август 6, 2021 Author SofiaP Comment(0)\nРадосвет Радев е починал на входа на „Дарик Радио“.\nПредседателят на БСК и изпънителен директор на „Дарик радио“ си отиде на 61 години.\nНа 61-годишна възраст внезапно почина Радосвет Радев – председател на Българската стопанска камара и изпълнителен директор на „Дарик радио“, съобщават от пресцентъра на Камарата.\nРадосвет Радев поема управлението на БСК през 2018 г., след кончината на дългогодишния председател Божидар Данев.\n„В това изключително трудно за нас време той пое риска и ангажимента да изведе Камарата от нелеката ситуация. Нещо повече, беше амбициран да я направи модерна, водеща бизнес организация. И работеше неуморно за това! Наложи му се да навлезе екстремно бързо в работата и го направи. Направи много компромиси с личното си време и ангажименти, в името на организацията“, пишат още от БСК.\n„За тези три години г-н Радев се превърна не просто в наш ръководител, но преди всичко беше наш приятел – човек, на когото можеш да се довериш, с когото можеш да споделиш идеи, от когото можеш да получиш подкрепа и разбиране. За всичко това му благодарим! Надяваме се пътят му да е светъл, както ние ще пазим светъл спомена за него“, добавят от Камарата.\nTagged внезапно, почина, Радосвет Радев\nМангъров: Затягат мерки по политически причини заради скандалите, които тресат властта. Щабът сее напрежение\nЗатягат мерки по политически причини. Това мнение изрази доц. Атанас Мангъров пред „Факти“, пише „19 минути“. „Безсмислено е да се затваряме и изолираме, така вирусът няма да умре. Маските са безсмислени, само за успокоение на душата. Щабът сее напрежение. Би могло да се каже, че затягат мерките, заради скандалите, които тресат Властта. От коронавируса тези, […]\nPosted on октомври 2, 2020 Author SofiaP\n„Действията на Прокуратурата на Република България в последните две години във връзка с противодействието на престъпността и налагането на върховенството на закона, са безпрецедентни по своя характер в най- новата българска история след 1989 г.“. Това пише в писмо на българското държавно обвинение до Комисията по граждански свободи (LIBE) в Европейския парламент (ЕП), което е […]\nВижте кой е новият правосъден министър на „Има такъв народ“\nМетео Балканс: Силна буря с гръмотевици и градушка удари Смолян


store.bg - Рецепти за любов и убийство - Сали Андрю - 📕 книга\nКниги Художествена литература Преводни романи и разкази ... Рецепти за любов и убийств...\nИзключителен микс от криминална интрига, любов и кулинарни предизвикателства! Действието в "Рецепти за любов и убийство" се развива сред екзотиката на природния резерват Клайн Кару в Южна Африка. Главната героиня тани (превежда се "леля") Мария обича да готви и списва кулинарна рубрика в местния вестник. Там работят още главната редакторка Хати и Джес - млада репортерка. По идея на Хати рубриката започва да помества освен кулинарни и различни житейски съвети. Тя бързо набира скорост и се превръща в отдушник за местните.\nЕдна нощ двете се промъкват в къщата на престъплението, в същото време идва човекът, който се грижи за имота. Внезапно проехтява изстрел и той е убит на място. Кръгът на заподозрените се разширява. Тани Мария получава зловеща заплаха, че ако не се оттегли, ще я сполети същото. Но двете с Джес не се отказват и още по-упорито продължават разследването си. Джес е отвлечена, животът на Тани Мария е застрашен. Кой се крие зад всичко това? Развръзката е неочаквана, развитието на случаите от читателските писма - интригуващо. А в края на книгата има вкусни рецепти за ценители. Сали Андрю живее с партньора си в Южна Африка. Дълги години е била обществен активист. Сега е писател на свободна практика. "Рецепти за любов и убийство" е първата ѝ книга.\nЗа да оцените книгата "Рецепти за любов и убийство", изберете цифрата отговаряща на Вашата оценка по десетобалната система:\nИзползваните в представянето на книга "Рецепти за любов и убийство - Сали Андрю" текстови, графични и други материали са собственост на носителите на авторските им права.


Най-често използвани думи в беседата: човек, любов, може, бог, жена, всички, хора, мъж, земя, живот, себе, свят, има, дете ,\nШирота се иска от човека – широта в ума, в чувствата, в постъпките. Като говориш, чист ще бъдеш. Като мислиш и чувстваш, чист ще бъдеш. Единственото нещо, което животът изключва от себе си, това са белите и черните лъжи. Сянка не се допуска от тях. Човек може да направи някаква грешка, но да се пази, да не внесе лъжата в мислите, в чувствата и в постъпките си. Съвременното човечество трябва да отхвърли лъжата от себе си във всичките ѝ форми, не по закон, но по съзнание и любов. И мъже, и жени, всички трябва да се освободят от лъжата. Абсолютно никаква лъжа не се позволява, бяла или черна. Ако мъжът на някоя жена обикне друга, жена му трябва да покани съседките си на угощение и да каже: „Радвам се, че мъжът ми обикна друга жена“. Ако обикне трета някоя, да даде второ угощение. Нека се радва, че сърцето на мъжа ѝ се разширява, приема и другите жени като свои дъщери, с всичката чистота и безкористие.\nПървото нещо, което се изисква от жените, е да дават свобода на мъжете, да не ги поставят на изкушения. Когато жената види, че мъжът ѝ говори с друга жена, веднага започва да се съмнява в него и изпада в изкушение. Щом изпаднат в изкушения и мъжът, и жената правят грешни заключения и се поставят на хлъзгава почва. Когато жената види, че мъжът ѝ говори с друга жена, защо не допусне, че тя е неговата сестра? И когато мъжът види, че жена му говори с друг мъж, защо не допусне, че той е нейният брат? Ако приемате, че всички хора са направени по образ и подобие Божие, защо допускате престъплението помежду си? Престъпно ли е мъжът да говори с чужда жена и жената – с чужд мъж? Престъпление ли е мъжът да говори с жена, която е направена по образ и подобие на Бога? Престъпление ли е жената да говори с мъж, който е направен по образ и подобие Божие? В Битието е казано, че Бог направи човека по образ и подобие свое, мъжки и женски пол ги създаде. Ние не говорим за Ева, която беше направена от реброто на Адам, но говорим за първия Адам и първата Ева, и двамата Божествени човека, които сега слизат на земята, като представители на шестата раса. Вие трябва да бъдете готови, да приемете предците на човечеството, които идват вече в света. Това е Христос, Когото всички очакват. Някои Го очакват да слезе от небето, придружен с ангели, но въпреки това, те се страхуват от идването на Христос. Те казват: „Страшен плач и вик ще бъде при слизането на Христос на земята“. – Никакъв плач и вик няма да се чува. Всички говорят за второто пришествие. Страшно нещо е второто пришествие, наистина, но не трябва да се говори за него. Ако искате да говорите за нещо, говорете за вселяването на Бога между хората. Казано е в Писанието: „Ще се вселя между хората. Те ще ми бъдат народ, аз ще им бъда Бог. Ще ги напиша на ръката си и всички, от малко до голямо, ще ме познават“. И тогава, Бог, Който е Любов, ще се разкрие в нас и ще ни даде онази свобода, която търсим. Бог е създал вече новата епоха, но ние трябва съзнателно да влезем в нея и да я възприемем. Давид казва: „Господи, не отнемай светия си Дух от мене“. Какво ще спечели човек, ако изгуби Божествения Дух? Какво ще спечели човек, ако изгуби Божественото благословение? Сега ние сме призвани да участваме в една епоха, когато всичко старо се руши и новото се създава; когато навсякъде срещате недоразумения, страдания, обезсърчавания, обезверявания, никъде никаква светлина. Какво по-велико благо за човека от това, в този мрак и безнадеждие, да види отворена цялата вселена пред себе си, да види благословението, което Бог изпраща към човеците? Днес всички хора са призвани да се родят отново. Казано е: „Ако не се родите отново от вода и Дух, не можете да влезете в Царството Божие“. Никой не може да влезе в Царството Божие, ако не мине през вратата на Любовта. Който мине през тази врата, той е придобил вечния живот, за който е казано: „Това е живот вечен, да позная Тебе Единнаго Истиннаго Бога и Христос, Когото Си проводил“. Като влезе през вратата на Любовта, човек осмисля вече и земния си живот.\nКато се говори на хората за Любовта, те се страхуват, ако я приемат, да не изгубят благата си. Няма защо да се страхуват, Любовта едва сега е започнала да се проявява и то в слаба степен. Колкото и да са слаби проявите ѝ днес, тя е за предпочитане пред великата Любов, за която хората още не са готови. За предпочитане е да имаш едно житно зърно, отколкото житото на целия свят. – Защо? – Защото в житното зърно се крият възможностите на всичкото жито. Достатъчно са пет–шест години, за да се размножи житното зрънце и да напълни много хамбари. Най-малката добродетел, разумно използвана, може да те направи виден човек. Най-малкото благо, разумно приложено, в пет–шест години може да ти донесе големи придобивки. За да се ползва от малкото, което му е дадено, човек трябва да има вяра в Любовта, в Бога. Днес хората са се обезверили в Любовта и се оплакват от неуспехи, от мъчнотии в живота си.


абв поща регистрация\nПубликувано на юли 11, 2019 от adminКоментарите са изключени за абв поща регистрация\nBet365 на живо 18 рожден ден С удоволствие искаме да Ви споделим пожелания за рожден ден за навършване на пълнолетие или казано по-просто за навършване на 18 години. Един много важен рожден ден за всеки тийнейджър. Дано да помогнем в избора на. Пожелания за Рожден ден – Spomenibg.com – Изпрати SMS поздрав за рожден ден или пожелание за\nгугъл карта на софия Contact Us Contact Us – Microsoft Support – Get help with choosing a Microsoft product, or ask about a previous purchase from the online or physical store. максгол Как да спечелим от Еврофутбол? Според статистиката, над 95% от залагащите в Еврофутбол и онлайн букмейкърите са на загуба в дългосрочен план. Но те не губят от\nАБВ Поща – abv.bg – Най-голямата електронна поща в България с над 3 500 002 активни акаунта! АБВ Поща ви дава 10gb пространство, pop3 и smtp достъп, защита от спам, антивирусна защита.\nигри кауфланд Кауфланд разпространява ежеседмично своя брошура с големи намаления и актуални предложения, като организира и редовни игри и томболи с награди. Провеждат се също промоции с точки, чрез които клиентите могат да. Bet365 на живо 18 рожден ден С удоволствие искаме да Ви споделим пожелания за рожден ден за навършване на пълнолетие или казано по-просто за\nВХОД В АБВ ПОЩА Мобилна версия Регистрация. АБВ Потребител * за gbg.bg и gyuvetch.bg изпишете целия имейл.\nНатискайки бутона "Създай АБВ профил" Вие се съгласявате с Общите условия и Политиката за поверителност за ползване на ABV.bg и Dox.bg.\n← Novini Po Btv\nглазгоу рейнджърс →


Първа шампионска купа за девойките на "Дунав" - ФК Дунав\nПърва шампионска купа за девойките на „Дунав“\nОтборът на девойките до 15 г. донесе първи шампионски трофей на възроденото преди година женско направление във ФК „Дунав“.\nМомичетата на Огнян Цветанов се включиха в официалния турнир на БФС за тази възраст във Варна. Там те победиха последователно ЖФК „Бургас“ с 3:0, ЖФК „Варна“ с 1:0 и ФК „Нефтохимик 1962“ с 4:1.\n„Тази купа е резултат от положените усилия от мен и девойките през изминалата година и е доказателство, че няма как да се търсят моментни резултати. В „Дунав“ Русе работим с перспектива за бъдещето на децата, а не търсим победата на всяка цена. Не мога да отлича индивидуалното представяне на някоя от състезателките. Факт е, че играха като истински отбор, помагаха си във всяка една от фазите на играта. Смея да твърдя, че нашият отбор игра истински футбол, като резултатът е на лице – най-много отбелязани и най-малко допуснати голове. Гордея се с всички, които положиха усилия, за да стигнем до този успех и им желая тази купа да ги мотивира, да търсят все по-големи успехи на клубно и национално ниво“, сподели Цветанов.\nТой вече започна усилена подготовка с момичетата за следващия турнир, който отново ще е за девойки до 15 г. на 29 октомври. Там те ще търсят защита на постигнатите вече резултати.


5.12 Свещените думи на Учителя - Светъл лъч към човешките дъши - Петър Дънов -Библиотека\n5.12 Свещените думи на Учителя\nСлед края на Първата световна война Учителя често събира ръководителите на братствата в България, изнася им беседи и им открива някои тайни за живота. Един ден ги поканва на среща в София. Савка Керемидчиева, която е близка на Учителя, но не е ръководител, не участва в тази среща. Тя отива на другия ден при него и го пита: „Учителю, какво стана със срещата на ръководителите вчера?" Учителя е много сериозен и замислен и нищо не отговаря. След малко тя повтаря въпроса си. Учителя й казва: „Никой не дойде на срещата. Това, което трябваше да го предам на тях, ще го предам на тебе. Ела с тетрадката си в 22 ч. при мен." Тя отива при Учителя и записва мислите, които той й диктува. От този ден тя започва работа върху създаването на книжката „Свещени думи на Учителя".\nНа 12 юли 1924 г. — Петровден, на връх Мусала Савка поднася своя подарък на Учителя — книжката „Свещени думи на Учителя". Учителя не приема този подарък и не разрешава да се отпечата. Савка изпада в голямо отчаяние. По-късно тя разбира бащинския жест на Учителя, че той я е спрял, за да не се възгордее. Савка Керемидчиева, която се грижи за храната и облеклото на Учителя, започва да отива с тефтерчето си при него всеки ден и да записва по една свещена мисъл, която той й диктува. Тази книжка тя издава в 1938 година.\nСлед побоя, нанесен на Учителя, Савка отива при него и иска да му целуне ръка, но той е много строг, дръпва си ръката. Тя се разплаква и пита: „Какво прегрешение съм направила, Учителю, та не ми давате да ви целуна ръката?" Той отговаря: „Аз не съм Учителя, аз съм един от неговите ученици, изпратен да пазя тялото му, а Учителя е на Слънцето."\nНа всички събори, които стават около 19 август ежегодно, Учителя присъства на събора на Слънцето и почти никой не забелязва неговото отсъствие освен Савка. По време на един от съборите на улица „Опълченска" 66 Савка има среща с така наречения „Стария брат" (невидимо същество от Космоса), който пази тялото на Учителя. Тя води дълго разговор с него за духовния свят и законите, които владеят там, и мисията, която има Учителя в България. Всичко това тя го написва на пишеща машина и преди да си замине, Борис Николов взима ръкописа й.\nПоставеният от Учителя ученик остава да пази тялото му няколко дена, след което той се завръща, Савка му целува ръка и пак започва да пише свещените мисли в тефтерчето си.\nНа Рила Учителя почти престава да пише. През август той спира напълно и няколко дена го няма в тялото му — излъчва се.\nНа събора на Слънцето през 1936 г. в присъствието на Учителя се взема решение Той да остане на Земята във физическото си тяло по време на Втората световна война, която безумното човечество готви.\nПо това време на Рила за Учителя се готви специално по препоръка на доктор Жеков. Той трябва да яде лека храна, за да излезе от болезненото си състояние. Когато го питат какво иска да му сготвят, той отговаря, че желае панирани гъби, което е много тежка храна и от гледна точка на медицината не е подходяща за случая. С това той показва на приятелите, че причините за неговото болезнено състояние не са само външни, а дълбоки — вътрешни.\nТой плати за нашите неразумни действия, премахна всички стари паяжини от съзнанието ни, повдигна ни с една степен по-високо, за да можем да оцелеем и свършим работата, която ни беше определена, при новите военни условия. По този повод Учителя казва: „...това боледуване е по-тежко от Голготата, която Христос мина преди 2000 години." Трябва някой да страда и изнесе кармата на братята и сестрите и на българския народ, за да могат в бъдеще да приемат новото и да работят за него. Мнозина обвиняват майка ми, че е утежнила положението на Учителя с ухапването от змията. В разговор с Борис Николов последният казва, че тя не го е натоварила със своя случай, а той я е използвал, за да му помогне и вземе част от неговия товар.\nНа Рила възрастните братя решават да отведат Учителя в София, за да не се изложи братството, ако той си замине на планината. Това решение Стоян Русев го съобщава на Иван Антонов, който единствено може да свърши тази работа. Антонов му заявява строго, че това няма да стане и той с брадвата ще отиде да пази Учителя. Разбира се, че не е имало нужда да се стигне до брадвата. По това време при Учителя идват много приятели, носят плодове и храна и със сълзи на очи му целуват ръка. Младите твърдо вярват, че той ще оздравее. Учителя преминава тази голяма Голгота на Рила, заобиколен от плеяда светли същества, които постоянно обитават там и му помагат. Нашите братя и сестри се грижат образцово за всичко около него. Учителя започва да прави опити да пише в тефтерчето на Савка. Отначало пише чертички, които след няколко дена свързва и написва буквата „л", а след това написва и думата „любов". Възкресението идва. На 12 август 1936 г., сряда, когато за пръв път на Рила се вижда изгревът на Сириус — преди изгрева на Слънцето, следобед Учителя става от леглото си, взима бастуна и отива на извора, придружен от радостните братя и сестри. Целият лагер сияе. Учителя се връща при палатката си и казва, че вечерта ще дойде на лагерния огън при кухнята. Отрано лагерният огън е запален, братята и сестрите пеят братски песни и очакват с нетърпение скъпия гост. Когато Учителя се появява на пътеката и слиза от баира към огъня, всички запяват песента „Малкият извор" — светъл лъч отгоре слиза. Да, пак е при нас и между нас този светъл лъч. След радостния концерт, изнесен в негова чест, Учителя съобщава, че в петък, 14 август, всички слизат надолу, за да организират събора в София.\nПо време на боледуването на Учителя Мария Златева и Стойна Кондарева отиват на Рила и му носят плодове. Пристигат при палатката му, оставят плодовете и му целуват ръка. След съобщението, направено от Учителя за събора, Мария Златева си казва наум: „Какъв събор ще имаме, когато Учителя едва може да си вдига ръцете и не може да говори?" На 14 август, петък — денят на Духа на живота, който беше влязъл в тялото на Учителя, всички слизат от Рила.\nНа 19 август, сряда, в току-що ремонтирания братски салон се събират братята и сестрите на събор. Дълго време пеят братски песни и най-после идва Учителя с Библия в ръка. Застава на катедрата и започва да изнася беседата „Да им дам живот". Няма никаква следа в гласа му, говора и походката от боледуването. Той изобилно прелива в нас новата живителна сила, който тече през него. Това е неговият втори живот.\nДо 1936 г. Учителя изнася в своите беседи явно всички факти и закони, но след това започва да говори със символи и беседите му са по-трудни за разбиране и приложение. Те са определени главно за онези ученици, които се пробуждат от изминалата голяма Голгота на братството.\nНа следващата 1937 година палатката на Учителя се построява по-горе, на сегашното й място, и до нея братята правят 72 стъпала. Един ден от лагеруването Ангел Вълков и Тодора\nТодорова започват да строят своята палатка над тази на Учителя. Става голяма буря, която събаря няколко палатки, усилва се и има опасност да отнесе целия лагер. Учителя казва на стоящите до него Иван Антонов и Цеко Матов веднага да свалят палатката на Ангел и Тодора, за да не пострадат всички. За минута тя е свалена. Учителя се приближава до Ангел Вълков, хваща го за гърлото и му казва: „Хванах ли те, дяволе!" Братята около Учителя искат веднага да ги изгонят от лагера, но Учителя им нарежда да ги оставят на мира. Бурята стихва и спира. Всички се събират около лумналия огън при кухнята да се сушат и топлят. Там Учителя се среща с Ангел и Тодора и започва спокойно да разговаря с тях. Учителя хваща и поставя на място дявола, който обсебва Ангел Вълков.\nПрез 1937 година брат Гради Минчев посещава Рила за няколко дена. Скоро свършва продуктите си: хляб, сирене, зеленчуци. Остават му пари, колкото да се върне с влака до София. Отива при Учителя и му казва, че ще си тръгва, защото е свършил храната си и няма повече средства. Учителя му отговаря: „Работникът е достоен за прехраната си." След това нарежда на Николай Дойнов да му дава каквито продукти иска от лавката, за да остане да работи в лагера. Налага се да поправят кухнята, но приятелите, събрани за работа, не слушат Гради и този, който най-много спори с него — Манол Иванов, прави един външен зид, който пада. Всички се отдръпват настрана и сядат около кухнята. Идва Учителя и пита Гради: „Ти какво мислиш?" „Решил съм да хвана по това близко дере и да си отида в София." Тогава Учителя пита другите приятели какво мислят те. Всички мълчат. Пак пита Гради защо не върви работата. Той казва: „Един трябва да ръководи и да отговаря за всичко и ако са съгласни приятелите, ще поема ръководството, но при условие да градя отвътре, а те отвън и да ме слушат, когато правя корекции." Учителя се обръща към всички и казва: „Братът предлага да ръководи работата. Вие съгласни ли сте с това?" Те приемат и до вечерта кухнята е поправена.


Енергетика :: $5 млрд. е загубила Либия от блокираните от войната нефтени пристанища :: Monitor.bg\nЗагубите за либийската икономика от блокадата на нефтените терминали заради гражданската война възлизат на 5 млрд. долара, съобщи нефтената компания на страната - NOC. В края на март сумата бе доста по-малка 3,809 милиарда.\nСлед свалянето на диктатурата на Кадафи, Либия вече не е единна държава и там цари двувластие. На изток в Бенгази заседава избраният от народа парламент и на власт е маршал Халифа Хафтар, а на запад в Триполи управлява признатото от ООН и ЕС правителство на националното съгласие. На практика Либия се връща към разделението си на Триполитания и Киренайка от преди Втората световна война.


Полейте стайните си растения с тази смес и ще растат като луди. Трик, който споделиха най- големите цветари -\nПолейте стайните си растения с тази смес и ще растат като луди. Трик, който споделиха най- големите цветари\nянуари 11, 2018 януари 11, 2018 admin\nАко желаете стайните растения да са добре, предимно в предстоящия период от годината, не е задължително да ги обработвате със силни и скъпи изкуствени торове. И сами би могло да си приготвите необходимата смес.\nЗа целта разбийте 5 – 6 яйчни белтъка в 1 литър топла вода и ги оставете да престоят за една седмица на хладно място.\nСлед това излейте съдържанието в 10 литра вода и разбъркайте. С тази течност поливайте всички домашни растения.\nСкоро ще се убедите в неговата голяма ефективност. Можете да разредите сместа, след което да я разпределите в бутилки от 2 литра, които да съхранявате в хладилник и да изваждате само по 1 бутилка, когато ви е необходимо. Водата, с която поливате растенията, е нужно да бъде със стайна температура.\nДругият вариант е да залеете 1 разбит белтък с 200 милилитра топла вода, а след 1 седмица да го изсипете в 2 литра вода и с нея да полеете цветята. Това ще ги подхрани по естествен начин. Може да използвате този трик и при отглеждането на билки или домашни зеленчуци.\nPrevious Previous post: ГОРЕЩО! Родна общинарка – копие на Емануела! Мъжете се побъркаха по формите на Злата… (СНИМКИ)\nNext Next post: 2-ТЕ ЗОДИИ, КОИТО ПРИЧИНЯВАТ НАЙ-МНОГО БОЛКА


8 горещи тенденции в интериора на кухнята\nднес (50) вчера (133) Здравословно Пътешествия Любопитно Шоубизнес Музика Играй и спечели Авто Полезно\n8 горещи тенденции в интериора на кухнята...\n08.06.2020 14:48 862\nСветовните тенденции в кухненския дизайн се ръководят от съвременния динамичен живот на хората и съобразявайки се с него, все повече залагат на отворения план в жилищното пространство. Така, кухнята най-често е съчетана с дневна зона и трапезария. Интериорните дизайнери се стараят да създадат пространство, подходящо за приготвяне на храна, събиране с приятели, почивка. Така готвенето и храненето се превръщат в приятно, семейно занимание.\n8 актуални тенденции в дизайна на кухнята\nАко планирате ремонт и търсите идеи за кухня, обърнете специално внимание на белия цвят, тъй като той ще бъде основен в кухненския интериор през следващите сезони. Бялата кухня е универсална и създава фон, подходящ за смели, ярки акценти. Белият цвят се съчетава отлично с всички други цветове и лесно може да разнообразите интериора когато ви омръзне без да правите цялостен ремонт. Друго важно предимство е, че светли тонове са отлично решение за малки, тесни помещения, както и за такива, в които липсва достатъчно естествена светлина.\nОстровът идва на мода\nКухненския остров беше леко пренебрегван в предходните години, но напоследък отново става предпочитан елемент в кухненския дизайн. За да създадете максимално ергономично и удобно пространство превърнете острова в кътче с много приложения – място за сервиране, за съхранение, за бърза закуска или питие след работа.\nЕдна тенденция, започнала още преди няколко години продължава да бъде актуална и днес. Модерните кухни все по-често нямат горни шкафове, а те са заменени от открити рафтове. Предимствата на това интериорно решение са много. Всичко необходимо ви е на една ръка разстояние, а пространството изглежда по-функционално, леко и ергономично. Освен това рафтовете имат и декоративен ефект, тъй като на тях може да подредите красиви сервизи, чаши, цветя и аксесоари.\nСлед като гланцовите кухни завладяха интериора през последните години, то днес тяхното време отминава и на мода идват матовите покрития. Освен красиви, те са и практични, тъй като много по-лесно се поддържат чисти.\nКомбинация от метал и дърво\nМеталните елементи от месинг и мед остават хит в кухненския дизайн, най-вече за аксесоарите и пособията – прибори, дръжки на шкафове, смесител за мивка. Естественото дърво пък продължава да е предпочитано за мебелите – шкафове, маса, столове.\nМраморът и гранитът отново се завръщат на мода и превземат кухненския плот. Те се съчетават отлично с бели или дървесни шкафове и метални акценти.\nМинимализмът е основният интериорен стил, предпочитан в последните години. Той напълно отразява съвременния начин на живот като залага на практичността и удобството вместо на излишните вещи и декоративни елементи. Минималистичната кухня е семпла, изчистена, с прави форми, просторна и функционална. Модерни са шкафове без дръжки, леки, компактни и модулни мебели.\nГотварската печка като акцент\nФурната има главна роля в интериора на кухнята. Тя все по-често вградена в ниша и се превръща в изключително интересен акцент. В зависимост от интериорния стил, печката може да има модерно или ретро излъчване.\nЕтикети: кухня обзавеждане мебели\nИ ДПС застана срещу ГЕРБ ... 132 0\nБожков: Доган и Пеевски изпратиха прокурори ... 311 0\nГешев: Прокуратурата застава зад МВР срещу ... 352 0\nСлави Трифонов: Българинът е търпелив, но ... 1225 0\nДончев: Да пазим държавата, защото друга ... 344 0\nБой на протеста - полицията придърпва протестиращи... 5280 0\nГЕРБ наистина успя да превърне Радев в обединител... 2534 0\nНов рекорд заразени и починали с коронавирус... 2126 0\nБожков призова за нови протести и покани симпатизантите... 1986 0\nБорисов: На този ден трябва да сме заедно с... 866 0


ПП ГЕРБ - Сливен | Десислава Танева: Това, което се случва в момента, е в ущърб на българските земеделски производители\n28.06.2021 / 23:00\nС една трета са намалени средствата и обектите по проекта за възстановяване на напоителните системи по Плана за възстановяване и устойчивост от служебното правителство, което в цифри означава, че над 250 млн. лв. няма да останат в земеделието. Това е в ущърб на българските земеделски производители. Това обяви по време на среща със земеделци в Сливен водачът на листата на ГЕРБ-СДС Десислава Танева. „Това беше единствената възможност за възстановяване на напоителната система в страната. С намаляването на разходите и рехабилитиране на системата, водата за напояване можеше да се предоставя на достъпни цени до ползвателите. За мен това е огромна крачка назад в ущърб на земеделските производители и дългосрочното развитие на поливното земеделие и сектора”, коментира Танева. Тя припомни, че заслугата за включването на земеделието в националните планове за възстановяване и развитие е изцяло на България и правителството на ГЕРБ. Според Танева в момента проекти, които България е защитавала над 6 месеца, се преправят и вместо експертни становища се получават нареждания по телефона. „Всичко това, което се случва в момента е политически реваншизъм“, посочи Танева. Тя призова земеделците да поемат инициативата, тъй като решенията на държавата зависят изцяло от нуждите им.\nДесислава Танева съобщи още, че миниcтpитe нa зeмeдeлиeтo в EC днес са пpиeли ĸлючoвитe eлeмeнти нa peфopмaтa нa Oбщaтa ceлcĸocтoпaнcĸa пoлитиĸa (OCΠ). В сделката Преходната национална помощ (ПНП) е гарантирана с възможността да продължи и след 2023 година и да се смени референтната година с 2018-та. "Това стана по настояване на България. По този начин разпределението на средствата ще е по-справедливо за земеделските производители. Животните, които нямат селекция – овце, кози и крави – 2009 г., могат да продължат получават подпомагане като държавата смени референтната 2018-та. Предстои финализирането на Стратегическия план“, обясни Танева. Тя призова по време на предстоящите тематични групи браншовите организации да отстояват смяна на референтната година на Преходната национална помощ да бъде с 2018 година. Изключителен шанс за производителите на плодове и зеленчуци е договореният процент 13+2% за обвързана подкрепа след 2023 г. Отпадането на подпомагането на картофопроизводителите може да се компенсира с национална държавна помощ.\nЗадължителен елемент става и социалната условност, която касае изисквания, които земеделски стопани трябва да спазват по отношение на трудовото и социалното законодателство, като условие за получаване на пълния размер на субсидиите. Това изискване става пожелателно от 2023 година и задължително от 1 януари 2025 година, съобщи Васил Грудев, който също присъства на срещата в Сливен.\nЕвродепутатът от ГЕРБ/ЕНП и член на Комисията по земеделие Асим Адемов призова земеделците да подкрепят Десислава Танева и листата с номер 5 за предстоящите избори. “Имате много достойни и подготвени хора в листата. С тях съм работил наистина много добре. В България такъв подготвен министър на земеделието като Десислава Танева не сме имали. С нея и с Мария Белова бяхме в непрекъснат контакт, когато ставаше въпрос за земеделските проблеми. Те са много добре подготвени професионалисти и експерти, от които имаме нужда”.\nНа срещата бяха представени и основните акценти в предизборната програма на ГЕРБ за сектора –модернизация, повишаване на конкурентоспособността и развитие на екологосъобразното земеделие.